Varoņu piemiņas diena (Cēsu kauju atceres diena)
Varoņu piemiņas diena jeb Cēsu kauju atceres diena ir 22. jūnijā atzīmējama atceres diena, lai pieminētu Ziemeļlatvijas brigādes un Igaunijas armijas 3. divīzijas kopīgu uzvaru pār Baltijas Landesvēra un vācu Dzelzsdivīzijas karaspēku 1919. gada Cēsu kaujās. 1921. gadā Latvijas Satversmes sapulce 22. jūniju noteica par Latvijas brīvības cīnītāju dienu. Pēc Ulmaņa apvērsuma 1934. gadā to svītroja no oficiālo svinamo dienu saraksta. Atjaunota 1995. gadā.